
22-TA-2906: Noteikumu projekts (Jauns)
Noteikumi par patērētāju informēšanu par transporta enerģijas veidu un sastāvu, par transporta enerģijas salīdzināmām cenām un to aprēķināšanas kārtību
TA saskaņojamie dokumenti
Noteikumu projekts 6.0
Anotācija (ex-ante) 6.0
MK sēdes protokollēmuma projekts 3.0
Atzinuma sniedzējs
Tieslietu ministrija
Atzinums iesniegts
24.02.2026.
Atzinuma sniegšanas termiņš
25.02.2026.
Saskaņošanas rezultāts
Saskaņots ar priekšlikumiem
Pieejamības statuss
Vispārpieejams

	Nr.p.k.
	Projekta redakcija
	Iebildums / Priekšlikums
	Autors

	1.
	Noteikumu projekts
8. Salīdzināmās transporta enerģijas cenas tiek aprēķinātas energoresursu informācijas sistēmā (turpmāk – Sistēma), kuru izveido un uztur Būvniecības valsts kontroles birojs, ievērojot Komisijas 2018. gada 17. maija Īstenošanas regulu (ES) 2018/732 par kopīgu metodoloģiju alternatīvu degvielu vienības cenu salīdzināšanai saskaņā ar Eiropas Parlamenta un Padomes Direktīvu 2014/94/ES.
	Priekšlikums
Lūdzam svītrot vārdus "kuru izveido un uztur Būvniecības valsts kontroles birojs", jo Transporta enerģijas likuma 10. panta ceturtās daļas 2. un 4. punktā nav paredzēts pilnvarojums noteikt attiecīgu tiesisko regulējumu (proti, kas izveido un uztur energoresursu informācijas sistēmu). Turklāt minētais dublē Ministru kabineta noteikumu projektā "Energoresursu informācijas sistēmas noteikumi" (23-TA-385) ietverto regulējumu. Atgādinām, ka pilnvarojums Ministru kabinetam noteikt informācijas sistēmas pārzini izriet no Valsts informācijas sistēmas likuma 5. panta 12. daļas, savukārt energoresursu informācijas sistēmas izveides tiesiskais pamats izriet no Energoefektivitātes likuma 15. panta pirmās daļas. Norādām, ka ar informācijas sistēmas darbību saistītie nosacījumi ietverami vienotā normatīvajā regulējumā, nedublējot atsevišķus jautājumus citos normatīvajos aktos.
Piedāvātā redakcija
-
	Renāte Luīze Cietvīra (TM)

	2.
	Noteikumu projekts
21. Šie noteikumi stājas spēkā nākamajā dienā pēc tam, kad stājas spēkā normatīvie akti par transporta enerģijas kvalitātes prasības un atbilstības kvalitātes prasībām nodrošināšana, transporta enerģijas tirgus uzraudzība un transporta enerģijas pienākumu izpildes kontroli.
	Priekšlikums
Nav pieļaujams paredzēt, ka Ministru kabineta noteikumu spēkā stāšanās ir atkarīga no cita tiesību akta spēkā stāšanās (vairāk par Ministru kabineta noteikumu spēkā stāšanās veidiem lūdzam skatīt Normatīvo aktu projektu izstrādes rokasgrāmatā apakšsadaļā par Ministru kabineta noteikumu stāšanos spēkā un spēkā esību (pieejama: https://tai.mk.gov.lv/book/1/chapter/116). Attiecīgi lūdzam svītrot noteikumu 21. punktu.
Kā jau minēts izziņas 7. punktā, saistītie Ministru kabineta noteikumu projekti tiks virzīti apstiprināšanai Ministru kabinetā vienotā pakotnē, attiecīgi, ja tie tiks apstiprināti vienā Ministru kabineta sēdē, tie stāsies spēkā vienā dienā.

